
ВЪПРОСИ И ОТГОВОРИ
ПО ПРОЦЕДУРА ЧРЕЗ ДИРЕКТНО ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ BG05SFPR001-1.012  „КОМПЛЕКСНИ ПРОГРАМИ НА ОБЩИНСКО НИВО ЗА ДЕСЕГРЕГАЦИЯ НА УЧИЛИЩАТА, ПРЕВЕНЦИЯ НА ВТОРИЧНАТА СЕГРЕГАЦИЯ И ПРОТИВ ДИСКРИМИНАЦИЯТА (ЧРЕЗ ПРИЛАГАНЕ НА ПОДХОДА ИТИ - 2)“
към 04.08.2026 г.

ВЪПРОС 1 от 03.07.2026 г. (Q001 постъпил чрез ИСУН):
Община Севлиево е конкретен бенефициент по BG05SFPR001-1.012 - Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ-2) с партньори ПГ "Марин Попов" и СУ "Васил Левски". Т.като и двете училища партньори не попадат към настоящия момент в 4та или 5та категория на училища с висока концентрация на деца от уязвими групи, бихме искали да добавим нов партньор ОУ "Христо Ботев"  гр. Севлиево, който отговаря на условията и попада в 4та категория на уязвими деца, според справката на училищата от 2025 г. 
Моля, за Вашето становище за допустимост и очакваме указания как може да стане това. Друг въпрос, който възниква е разпределението на общия бюджет. Могат ли както бенефициентът община Севлиево, така и партньорите да имат собствен бюджет или бюджетът по проекта трябва да бъде заложен само в община Севлиево и тя да трансферира към партньорите? Ние бихме искали да бюджетираме и разпределим бюджет за всеки партньор в зависимост от изпълняваните дейности.
ОТГОВОР:
Съгласно т.11.1 от Условията за кандидатстване „Във всяко проектно предложение следва да участват най-малко две училища, където ще се осъществяват дейностите, от различни категории:
- училище с висока концентрация на уязвими групи (група 4, група 5 от Приложение 6а на Наредба за финансиране на институциите в системата на предучилищното и училищното образование), 
- училище с по-ниска концентрация (група 1, група 2, група 3 група от Приложение 6а на Наредбата), 
- училище без концентрация на уязвими групи.“
В тази връзка, в случай че в одобрената КИТИ посочените училища към днешна дата са с различна концентрация на уязвими групи, т.е. от различни категории, съгласно Приложение 6а от Наредба за финансирането на институциите в системата на предучилищното и училищното образование проектното предложение е допустимо съгласно критерий 19 от методологията за оценка. В случай че двете училища, посочени в КИТИ, са с еднаква концентрация на уязвими групи, т.е. в една и съща категория, съгласно Приложение 6а от Наредбата, то следва да бъде включено още едно училище, от различна категория, с което проектът да отговаря на посоченото в Условията за кандидатстване изискване. 
Бюджетът на проектното предложение е единен в ИСУН като в него следва да има бюджетни редове с разходите за всички участниците в партньорството според изпълняваните от тях дейности съгласно Приложение III Помощна таблица, Приложение IV Декларация за партньорство. Моля вижте работен лист Примерен бюджет ИСУН в Помощната таблица, както и Практически указания за попълване на Помощна таблица и изготвяне на бюджета на проектното предложение при кандидатстване по процедурата.
Съгласно Административния договор за предоставяне на БФП, плащанията от УО се извършват по банковата сметка на бенефициента.
ВЪПРОС 2 от 31.07.2026 г. (Q002 постъпил чрез ИСУН):
ДО
УПРАВЛЯВАЩ ОРГАН
НА ПРОГРАМА „ОБРАЗОВАНИЕ“ 2021–2027
Относно: Допустимост на партньор по процедура BG05SFPR001-1.012 „Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ-2)“.
УВАЖАЕМИ ГОСПОЖИ И ГОСПОДА,
Сдружение Либерална алтернатива за ромско гражданско обединение /ЛАРГО/, гр. Кюстендил подготвя проектно предложение по процедура BG05SFPR001-1.012 „Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ-2)“, съгласно и в изпълнение на Условия за кандидатстване по процедура чрез директно предоставяне на безвъзмездна финансова помощ и одобрена комбинирана концепция за интегрирани териториални инвестиции (КИТИ) № BG16FFPR003-2.003-0017.
В одобрената КИТИ Професионална гимназия по селско стопанство „Св. Климент Охридски“, гр. Кюстендил, е определена като един от партньорите на конкретния бенефициент – Сдружение ЛАРГО, по дейност, предвидена за изпълнение по Програма „Образование“ 2021–2027.
В същото време, ПГСС участва в изпълнението на проект BG05SFPR001-1.006-0009-C01 по процедура BG05SFPR001-1.006 „Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ)“, по който конкретен бенефициент е Община Кюстендил с партньори – Столична община и Община Банско.
[bookmark: _Hlk236394524]ПГСС „Св. Климент Охридски“, гр. Кюстендил, няма качеството на бенефициент или партньор по проект BG05SFPR001-1.006-0009-C01. Училището обаче е една от образователните институции, включени в изпълнението на част от проектните дейности. В тези дейности участват част от учениците и други представители на целевите групи, като разходите за тяхното изпълнение се финансират от бюджета на проекта.

В същото време, в Условията за кандидатстване по процедура BG05SFPR001-1.012 е посочен следният текст:
„Демаркацията по настоящата процедура с проекти по процедури, финансирани от ОПНОИР и/или по национални програми и други ще е по бенефициенти/партньори, дейности, и по представители на целевите групи и участници, ако се застъпват в периода на изпълнение.
С цел недопускане на двойно финансиране в процеса на изпълнение на проектите ще се извършва демаркация и с други текущи процедури по ПО като BG05SFPR001-1.004 Утвърждаване на интеркултурното образование, чрез култура, наука и спорт, BG05SFPR001-1.006 Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ), BG05SFPR001-1.008 „Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез подбор)“, както и с операциите от стратегическо значение с конкретен бенефициент МОН – проект „Успех за теб“ (в рамките на процедура „Обща и допълнителна подкрепа за личностно развитие в училищното образование“) и проект „Силен старт“ (в рамките на процедура „Обща подкрепа за личностно развитие в предучилищното образование“).
ВАЖНО!!! В тази връзка образователна институция, финансирана по процедури BG05SFPR001-1.006 „Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ)“ и BG05SFPR001-1.008 „Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез подбор)“, не може да бъде финансирана по настоящата процедура. Това обстоятелство е част от проверката т. 29 от Комплексната оценка на проектното предложение.“
В тази връзка и вземайки предвид факта, че ПГСС „Св. Климент Охридски“ гр. Кюстендил не е бенефициент или партньор по процедура BG05SFPR001-1.006, но е образователна институция, за която се изпълняват финансирани по проекта дейности, молим за разяснение относно приложението на цитираното ограничение и начина, по който следва да бъде структуриран партньорският състав на проектното предложение по процедура BG05SFPR001-1.012:
1.     Следва ли ПГСС „Св. Климент Охридски“, гр. Кюстендил, да се счита за „образователна институция, финансирана….“ (стр. 6) по смисъла на Условията за кандидатстване по процедура BG05SFPR001-1.012, при положение че училището не е бенефициент или партньор по проект BG05SFPR001-1.006-0009-C01, но в него и с участието на негови ученици се изпълняват дейности, финансирани от бюджета на проекта?
2.     При така изложените обстоятелства, допустимо ли е ПГСС „Св. Климент Охридски“, гр. Кюстендил, да бъде партньор по процедура BG05SFPR001-1.012 и да участва в изпълнението на дейности и в разходването на средства по проекта, при условие че бъде осигурена ясна демаркация и ще се приложи ясна липса на двойно финансиране спрямо проект BG05SFPR001-1.006-0009-C01, както при разписването на проектното предложение, така и на етап изпълнение по отношение на дейности, участници, представители на целевите групи, разходите и отчетените резултати?

3.     В случай че ПГСС „Св. Климент Охридски“, гр. Кюстендил, бъде определена като недопустим партньор, допустимо ли е училището да отпадне от партньорския състав и да бъде заменено с друга образователна институция от същата категория – училище с висока концентрация на деца и ученици от уязвими групи, включено в група 4 или група 5 съгласно Приложение № 6а към Наредбата за финансиране на институциите в системата на предучилищното и училищното образование?
4.     В случай, че не е допустимо отпадане и/ или замяна на одобрен в КИТИ партньор – училище, то допустимо ли е в проектното предложение да се включи още един партньор – училище, което да отговаря на същата категория – училище с висока концентрация на уязвими групи (група 4 или група 5 от Приложение № 6а към Наредбата за финансиране на институциите в системата на предучилищното и училищното образование)?
5.     Ако отпадане/ замяна на партньор – училище не е допустима и следва да се включи нова образователна институция от същата категория, то ПГСС „Св. Климент Охридски“ гр. Кюстендил трябва ли да остане партньор, ако за него не се  предвижда включване в проектни дейности или получаване на финансови средства за изпълнение по проекта?
 С уважение,
ОТГОВОР:
ПГСС „Св. Климент Охридски“ не е партньор по цитирания от Вас договор по процедура BG05SFPR001-1.006 Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ) и не разходва средства от бюджета на проекта, в този смисъл ПГСС „Св. Климент Охридски“ не следва да се счита за образователна институция, финансирана по процедура BG05SFPR001-1.006 „Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ)“, независимо че в дейностите участват ученици и други представители на целевите групи на гимназията, като за тяхното изпълнение община Кюстендил разходва средства от бюджета на договора.
[bookmark: _Hlk236391585]В тази връзка ПГСС „Св. Климент Охридски“ е посочен за партньор на съответния  конкретен бенефициент по процедура BG05SFPR001-1.012, като следва да участва в изпълнението на дейности и в разходването на средства от безвъзмездната финансова помощ. Следва да бъде осигурена ясна демаркация в съответствие с изискванията за липса на двойно финансиране на разходите спрямо проект BG05SFPR001-1.006-0009, както при разписването на проектното предложение, така и на етап изпълнение. Съгласно т. 6 от Условията за кандидатстване „Демаркацията по настоящата процедура с проекти по процедури, финансирани от ОПНОИР и/или по национални програми и други ще е по бенефициенти/партньори, дейности, и по представители на целевите групи и участници, ако се застъпват в периода на изпълнение.“ Информацията се предоставя в секция 11. „Допълнителна информация, необходима за оценка на проектното предложение“, поле „Демаркация и допълняемост“ от Формуляра за кандидатстване. 
Предвид, че ПГСС „Св. Климент Охридски“ е допустим партньор на съответния  конкретен бенефициент по процедура BG05SFPR001-1.012 не са налице условия  училището да отпадне от партньорския състав и/или да бъде заменено с друга образователна институция от същата категория.
ВЪПРОС 3 от 31.07.2026 г. (Q003 постъпил чрез ИСУН):
Задължително ли е в проектното предложение да бъдат включени и четирите основни дейности, или следва да се включат само тези, които Анализът-декларация определя като необходими?
ОТГОВОР: 
Съгласно т.8 Индикатори, т.13. Допустими дейности, т.15 Целеви групи „В Анализа-Декларация се декларира, че целевите групи от образователната институция са идентифицирани и стойностите на заложените индикатори са реалистично планирани съобразно идентифицираните целеви групи.“.
В случай че в проектното предложение има кандидат/партньор община и/или ЮЛНЦ, които да изпълняват част от допустимите четири дейности, то тогава в Анализ -Декларациите се отразяват дейности, които ще изпълняват училищата. 
Следва да имате предвид, че съгласно критерий 3 от Таблицата за комплексна оценка на проектно предложение „Проектното предложение съответства на одобрената комбинирана концепция за ИТИ. Извършва се проверка за съответствие на проектното предложение с одобрената комбинирана концепция за ИТИ по отношение на цели, кандидат, партньори, асоциирани партньори, дейности, общ размер на искано финансиране чрез БФП, териториален обхват, срок за изпълнение, целеви групи, вкл. уязвими целеви групи.“  
Одобрените КИТИ – 2 с мерки за десегрегация на общинско ниво обхващат различните форми за реализация на допустимите дейности. В тази връзка, моля, вижте т.13 от Условията за кандидатстване, където са посочени задължителни изисквания за допустимите дейности, които съответстват на одобрените КИТИ-2 (критерии за допустимост и критерии за приоритизиране на КИТИ-2[footnoteRef:1]). Например „В рамките на продължителността на всеки проект следва да се планира/организира поне по едно събитие/мероприятие/инициатива от всяка от изброените три групи форми за реализиране на Дейност 1.“; „По отношение на педагогическите специалисти са допустими обучения с присъждане на 1 (един) квалификационен кредит съгласно Наредба № 15/2019 г. на министъра на образованието и науката, така и без квалификационни кредити, като се изисква поне едно обучение с квалификационни кредити на включените в проекта педагогически специалисти.“ Следва да имате предвид и приложимата нормативна уредба в сферата на образованието при изпълнение на дейностите. [1:  Eдинни указания за кандидатстване с концепции за Интегрирани териториални инвестиции (ИТИ)-2: https://eumis2020.government.bg/bg/s/8d3ebf57-ff75-4ad5-afa1-5747f558ee98/Procedure/InfoEnded/a95f0863-72a0-42b4-b56f-6191b78e65af ] 

Изп. директор и Ръководител на УО на ПО

